


PRILOGA 1

PRVA SPREMEMBA PROGRAMA FINANCIRANJA PRORAČUNA REPUBLIKE SLOVENIJE ZA LETO 2023

V Programu financiranja proračuna Republike Slovenije za leto 2023, ki ga je Vlada Republike Slovenije sprejela na 29. redni seji dne 22.12.2022 (Sklep Vlade Republike Slovenije 
št. 41003-21/2022/4 z dne 22.12.2022), se točki »2.1 OCENA VIŠINE IN STRUKTURE DOLGA DRŽAVNEGA PRORAČUNA PO IZVEDBI FINANCIRANJA V LETU 2023« in »2.2 OBSEG FINANCIRANJA V 2023« spremenita tako, da se glasita: 
»2.1	
OCENA VIŠINE IN STRUKTURE DOLGA DRŽAVNEGA PRORAČUNA PO IZVEDBI FINANCIRANJA V LETU 2023
1. 
2.1.1 Odplačila glavnic dolga državnega proračuna po letih 
V spodnjem grafu so prikazani zneski odplačil glavnic iz naslova obstoječega stanja dolga državnega proračuna na dan 15. 06. 2023 za obdobje od leta 2023 do leta 2081.

Graf 1: Odplačila glavnic državnega proračuna


*Vir: Ministrstvo za finance, preračun po tečajni listi Banke Slovenije na dan 15. 06. 2023.





2.1.2 Stanje dolga državnega proračuna konec leta 2022 in ocena konec leta 2023
Na podlagi izvršenega zadolževanja za financiranje državnega proračuna v skupni višini EUR 1.754.318.722 do dne 15. 6. 2023 in predvideni strukturi instrumentov, kot je to navedeno v točki 2.3 tega dokumenta, bi ocenjeni dolg državnega proračuna konec leta 2023 znašal 40.942.285.802 EUR, kar predstavlja 63,3 - odstotni delež dolga v BDP.

Tabela 1: Stanje dolga državnega proračuna konec leta 2022 in ocena konec leta 2023

	
	31. 12. 2022
	31. 12. 2023

	Dolg  državnega proračuna, mio EUR
	37.845
	40.942

	BDP, mio EUR*
	58.989
	64.723

	Dolg  / BDP, v %
	64,2 
	63,3 


Vir: MF.
*UMAR, Spomladanska napoved gospodarskih gibanj, marec 2023.


2.1.3 Ocena valutne strukture dolga državnega proračuna 
Konec leta 2022 je delež dolga v evrih znašal 98,2 % celotnega dolga državnega proračuna. Ob upoštevanju dejstva, da so ob zadolžitvah v ameriških dolarjih bile izvedene tudi transakcije valutnih zamenjav obveznosti v ameriških dolarjih v evre, se delež dolga v evrih poveča na 99,9 % celotnega dolga državnega proračuna. Konec leta 2023 se deleži ne bi bistveno spremenili.


2.1.4 Struktura dolga državnega proračuna glede na obrestno mero
Dolg državnega proračuna je konec leta 2022 sestavljen iz 0,7 % instrumentov s spremenljivo obrestno mero in 99,3 % instrumentov z nespremenljivo obrestno mero. Konec leta 2023 se struktura ne bi bistveno spremenila.

2.2	OBSEG FINANCIRANJA V 2023
Na podlagi 81. člena ZJF, sprejetega Rebalansa proračuna Republike Slovenije za leto 2023 (Uradni list RS, št. 65/23), obsega financiranja za leto 2023, določenega v prvem odstavku 51. člena Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22 in 65/23; v nadaljnjem besedilu: ZIPRS2324), upoštevaje spremembo stanja sredstev na računu in porabo kupnine od prodaje kapitalskih naložb, neporabljeno v letu 2022, se država v letu 2023 lahko zadolži za izvrševanje državnega proračuna za leto 2023 in za predfinanciranje do obsegov, navedenih v nadaljevanju.



Financiranje v letu 2023 za izvrševanje državnega proračuna 
Tabela 2: Financiranje izvrševanja proračuna Republike Slovenije v letu 2023
	I.
	Proračun Republike Slovenije 
	

	
	1. Primanjkljaj A. Bilance prihodkov in odhodkov
	2.938.050.940,00 EUR

	
	2. Primanjkljaj B. Računa finančnih terjatev in naložb
	736.139.778,00 EUR

	
	3. C. Račun financiranja - Odplačila glavnic dolga državnega proračuna v letu 2023[footnoteRef:2] [2:  Znesek odplačil glavnic dolga državnega proračuna v letu 2023 je naveden v višini, kot so določene z Rebalansom proračuna RS za leto 2023.] 

	1.491.639.085,00 EUR

	
	4. C. Račun financiranja – Sprememba (zmanjšanje) stanja sredstev na računu
	-1.000.000.000,00 EUR

	
	Skupaj I. (1.+2.+3.-4.)	
	4.165.829.803,00 EUR

	

	II.
	Predfinanciranje, izvršeno v letu 2022, in kupnine od prodaje kapitalskih naložb
	

	
	1. Predfinanciranje, izvršeno v letu 2022
	/

	
	2. Kupnine od prodaje kapitalskih naložb, neporabljene v letu 2022
	20.061,05 EUR     

	

	III. 
	Financiranje v letu 2023 za izvrševanje državnega proračuna (I-II)
	4.165.809.741,95 EUR



Zneski, navedeni v razdelku I. Tabele 2, so povzeti iz Rebalansa proračuna Republike Slovenije za leto 2023 (Uradni list RS, št.65/23; v nadaljnjem besedilu: Rebalans).
[bookmark: _Hlk137660932][bookmark: _Hlk137660968]Glede na Rebalans, ki izkazuje primanjkljaj bilance A v višini 2.938.050.940,00 EUR in primanjkljaj bilance B v višini 736.139.778,00 EUR, ob upoštevanju potrebnega financiranja zapadlih glavnic v letu 2023 v višini 1.491.639.085,00 EUR in spremembe (zmanjšanja) sredstev na računu v C. računu financiranja 1.000.000.000,00 EUR, znaša potrebno financiranje za izvrševanje državnega proračuna v letu 2023 skupaj 4.165.829.803,00 EUR. Ob upoštevanju porabe kupnine od prodaje kapitalskih naložb, neporabljene v letu 2022, znaša končni znesek financiranja v letu 2023 za izvrševanje državnega proračuna 4.165.809.741,95 EUR.  
V skladu z 81. členom ZJF je poleg financiranja izvrševanja proračuna Republike Slovenije za leto 2023 dovoljeno tudi predčasno financiranje dela proračunskih potreb prihodnjega dveletnega obdobja. Največji dodatni obseg zadolževanja, ki ga zakon dovoljuje za ta namen v letu 2023, je vsota odplačil glavnic dolga državnega proračuna, ki zapadejo v plačilo v letih 2024 in 2025, in sicer po stanju iz evidence dolga državnega proračuna na dan vsakokratne nove zadolžitve v letu 2023.«.

